В отговор Великобритания забранява на своите търговски партньори да търгуват с Франция и заплашва с потопяване всеки кораб, който се подчинява на Франция или откаже да пристане в английско пристанище. Тази двойна заплаха създава много затруднения на неутралните страни като САЩ и зачестяват инцидентите между английски и американски кораби. Поради тази и редица други причини Конгресът на САЩ на свой ред приема Закон за ембаргото през 1807 г. То допринася за изостряне на отношенията между САЩ и Великобритания, а впоследствие води и до Британско-американската война от 1812 г.